Norge inn i global trend: Smarttelefonsalget bremser

Nordmenn kjøper færre, men dyrere, smarttelefoner. Det viser ferske tall fra bransjeorganisasjon.

TOPPMODELLER: Dyrere mobiltelefoner gjør at nordmenn bytter sjeldnere. Her er en av Apples iPhone X (t.v.) og en Samsung Galaxy S9 Plus. Vis mer byoutline Foto: Richard Drew AP

Publisert: Oppdatert: 26. august 2018 13:21 , Publisert: 26. august 2018 13:07

Etter flere år med voldsom vekst har det globale smarttelefonmarkedet sakket farten. I fjor krympet markedet for første gang. Markedet ble 2,5 prosent mindre, og det er Kina som får mye av skylden.

Også i Norge kan vi se trenden.

Ifølge en fersk statistikk fra organisasjonen Elektronikkbransjen faller mobilsalget, men tallene viser samtidig at vi betaler mer for telefonene vi faktisk kjøper.

Gjennomsnittsprisen øker med nesten 16 prosent i første halvår.

Trenden vistes også i 2017, da mobilsalget falt 5 prosent, men omsetningen økte med 8 prosent.

Les også Svakere mobilsalg fra Samsung

Forventer oppsving



Administrerende direktør i Stiftelsen Elektronikkbransjen, som organiserer de fleste elektronikkutsalg her til lands, Jan Røsholm, er ikke overrasket over nedgangen, og mener den er naturlig.

– For 10 år siden kostet mobiltelefonene én krone, nå koster de mest populære over 10.000 kroner, og da bytter du ikke hvert eneste år, sier Røsholm til E24.

Han forventer å se en oppsving i mobilsalget i andre halvår, ettersom Samsung lanserte sitt nye flaggskip Note 10 i sommer.

OPTIMIST: Administrerende direktør i Stiftelsen Elektronikkbransjen Jan Røsholm tror salget skal opp igjen i Norge. Vis mer byoutline Foto: Stian Sønsteng

Røsholm mener vi vil se større svingninger i salgstallene, ettersom det kommer færre nye modeller hvert år, og de koster betraktelig mer.

Det bransjedirektøren er spent på, er om mobiloperatørenes bytteavtaler vil forandre salgstallene. Bytteavtaler, som både Telenor og Telia tilbyr, går ut på at man som abonnent betaler litt ekstra i måneden, for at man kan bytte mobil gratis hvert eneste år.

Les på E24+ De skal gjøre livet vårt enklere, men så langt er det få som har tatt dem i bruk

Kineserne tar innpå



Selv om den globale smarttelefonindustrien har stoppet veksten, er det fremdeles en stor del av verdensøkonomien.

Smarttelefonsalget i verden var på 485 milliarder dollar i 2017, ifølge Bloomberg. Det tilsvarer over 4.092 milliarder norske kroner.

Globalt er det fremdeles Samsung som har størst markedsandel, med kinesiske Huawei som nummer to, ifølge IDC. I andre kvartal gikk det kinesiske selskapet for første gang forbi Apple, som nå er nummer tre.

Les også Ser du forskjellen? Motorola refses for iPhone-blåkopi

Les også USAs teknologigiganter løfter Oljefondet

Her kan du lese mer om Apple Samsung iPhone